14. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Π. 596 της 9/21 Ιαν. 1959 Περί υποβολής δηλώσεως φόρου εισοδήματος φυσικών προσώπων μέχρι 31 Μαρτίου του οικείου οικον. έτους υπό ωρισμένων κατηγοριών υποχρέων. Έχοντες υπ’ όψει τας διατάξεις της παρ. 1 του άρθρ. 12 του Ν.Δ. 3323/55 ως αύται ισχύουν κατόπιν του άρθρ. 4 του Ν.Δ. 3845/58, αποφασίζομεν: Ορίζομεν όπως η δήλωσις φόρου εισοδήματος υποβάλληται μέχρι 31 Μαρτίου του οικείου οικον. έτους προκειμένου περί των κάτωθι υποχρέων, τηρούντων βιβλία Α΄ ή Β΄ Κατηγορίας του Κώδικος Φορολογικών Στοιχείων ων ο προσδιορισμός του εισοδήματος εξαρτάται, κατά κύριον λόγον εκ της εκκαθαρίσεως δοσοληπτικών λογαριασμών μεταξύ αυτών και επιχειρήσεων τηρουσών βιβλία τρίτης ή τετάρτης κατηγορίας εις τα οποία εμφανίζονται οι λογαριασμοί ούτοι και ων επιχειρήσεων η διαχειριστική περίοδος λήγει εντός των μηνών Νοεμβρίου ή Δεκεμβρίου. 1)Αντιπροσώπων Πρακτόρων και Παραγωγών Ασφαλιστικών Εταιριών. 2)Πρακτόρων και Αντιπροσώπων Τραπεζών και 3)Μισθωτών ων αι αμοιβαί εν όλω ή εν μέρει συνίστανται εις ποσοστά επί των κερδών των άνω επιχειρήσεων εις ας παρέχουσι τας υπηρεσίας των. 